cyanic-selkie/wikianc huggingface dataset:
Sarie du Toit
Sarie Scheepers is in die Vrystaat gebore en het ook daar grootgeword. Haar ouers het later in die distrik Parys gaan woon. Voor haar huwelik het sy onderwys gegee en in 1931 tree sy in die huwelik met dr. Fanus du Toit, toe nog predikant van die kombinasie Bethal, Standerton, Volksrust, waar hy einde 1930 bevestig is. Haar skoonouers was van prof. dr. J.D. du Toit, wat as Totius roem verwerf het as Bybelvertaler, psalmberymer, digter en volksman, en Maria Postma. Haar man se oupa aan vaderskant was ds. S.J. du Toit (1847–1911), een van die belangrikste figure in die vroeë stryd om die erkenning van Afrikaans en konsulent van die Gereformeerde Kerke onder die Kruis. Aan moederskant was hy die kleinseun van ds. Dirk Postma (1818–1890), die grondlegger van die GKSA en eerste hoogleraar aan die GKSA se Teologiese Skool op Burgersdorp, waaraan sowel Fanus du Toit as sy vader ná die Skool se verplasing na Potchefstroom hoogleraar sou wees.
Chad Brown
Chad Brown (* 13 Augustus 1961 – † 2 Julie 2014) was 'n Amerikaanse akteur. Hy was bekend vir sy rolle in die rolprent Basket Case 2 (1990) en in die televisiereekse The Ultimate Poker Challenge (2006) en Poker After Dark (2007).
Sarie du Toit
In 1935 verhuis die gesin na Potchefstroom toe dr. Du Toit, ná die dood van prof. J.A. du Plessis, benoem is as tydelike lektor aan die Teologiese Skool en in 1936 as professor, ook aan die PUK vir CHO, vir hoofsaaklik die Ou-Testamentiese wetenskap. Hy was meermale rektor van die Teologiese Skool en dekaan van die fakulteit teologie aan die PU vir CHO.
Sarie du Toit was ’n sterk krag in die vereningslewe en was altyd bereid om te help waar die kragte soms tekortgeskiet het, aldus Johanna du Plooy in die gedenkboek Die Gereformeerde Vrou 1859–1959. Vanaf die stigting van die Gereformeerde Sustersbond het sy in die provinsiale bestuur van Transvaal gedien. Op die plaaslike vereniging het sy van 1937 tot 1952 in die bestuur gedien, eers as sekretaresse en later as penningmeesteres. Du Plooy skryf: "Sy is besonder op netheid en presiesheid gesteld, nie alleen in haar persoonlike lewe en huishouding nie, maar ook met die werk wat die verenigingslewe betref."
Du Toit het haar man minstens twee keer oorsee vergesel: in 1939 toe prof. Du Toit in Nederland studeer het, en in 1946 na Amerika waar hy die Ekumeniese Sinode bygewoon het.
Uit hul huwelik is een dogter, Hanlie, gebore, later mev. (ds.) W.J. Maritz, tussen 1958 en sy dood leraar van die Gereformeerde kerke Salisbury, Parys en Florida; oorlede in die tuig op 12 Augustus 1983.
21ste eeu
Die 21ste eeu, die eeu waarin ons ons tans bevind, het in die jaar 2001 'n aanvang geneem en sal teen die einde van die jaar 2100 ten einde kom.
Die begin van die 21ste eeu is gekenmerk deur die terreuraanvalle op 11 September 2001 in die VSA en die oorloë as gevolg daarvan.
Die begin van die 21ste eeu was die opkoms van 'n globale ekonomie en Derdewêreld-verbruikerswese, wat die wêreldwye kommer oor terrorisme na 11 September 2001, terreuraanvalle en verhoogde private ondernemings verdiep het. Die NAVO-ingrypings in Afghanistan en Irak van die vroeë 2000's en die omverwerping van verskeie regimes tydens die Arabiese Lente van die vroeë 2010's het gelei tot gemengde uitkomste in die Arabiese wêreld, wat verskeie burgeroorloë en politieke onstabiliteit tot gevolg gehad het. Die Verenigde State het die globale supermoondheid gebly, terwyl die Volksrepubliek China nou as 'n opkomende globale supermoondheid beskou word.
In 2017 het 49,3% van die wêreld se bevolking in "een of ander vorm van demokrasie" gewoon, hoewel slegs 4,5% in "volle demokrasieë" gewoon het. Die Verenigde Nasies skat dat teen 2050 twee derdes van die wêreld se bevolking verstedelik sal wees; 'n omgekeerde van 'n eeu gelede toe minder as een derde in stede gewoon het.
Die Europese Unie is in die 21ste eeu baie uitgebrei en 13 lidlande bygevoeg, maar die Verenigde Koninkryk het onttrek. Die meeste lidlande van die Europese Unie het 'n gemeenskaplike geldeenheid, die Euro, ingestel. Die Noord-Atlantiese Verdragsorganisasie (NAVO) is ook in die 21ste eeu grootliks uitgebrei en 11 lidlande bygevoeg.
Uitwerking van aardverwarming en stygende seevlakke het ekologiese krisisse vererger, met agt eilande wat tussen 2007 en 2014 verdwyn het.
Hoërskool Piet Potgieter
Hoërskool Piet Potgieter is 'n Afrikaanse hoërskool in Potgietersrus (Mokopane), Limpopoprovinsie, Suid-Afrika. Die skool is na die Voortrekkerleier Piet Potgieter vernoem.
21ste eeu
Sedert vroeg 2020 het die COVID-19-pandemie vinnig wêreldwyd begin versprei, met meer as ses miljoen mense regoor die wêreld wat daaraan gesterf het. Ernstige globale ekonomiese ontwrigting is veroorsaak, insluitend die grootste wêreldwye resessie sedert die Groot Depressie in 1933.
Hoërskool Piet Potgieter
Geskiedenis
In 1882 het twee meesters by Potgietersrus se skool aangekom en begin skool gee. Hulle was menere Botha en Ruitenberg. Hulle het vir 43 leerders skool gegee in 'n hartbeeshuisie, wat die eiendom van kommandant Henning Pretorius was.
21ste eeu
Met die verspreiding van mobiele toestelle het meer as die helfte van die wêreld se bevolking toegang tot die internet verkry teen 2018.
Hoërskool Piet Potgieter
Geskiedenis
In 1897 het mnr. Fahrmeyer Potgietersrus toe gekom en ook skool gehou. Die eerste gebou is op die hoek van Ruiterweg en Retiefstraat opgerig vir onderrig en opvoeding.
Die Anglo-Boereoorlog het onderwys tot stilstand gebring, maar in 1903 is mnr. Matthews as die eerste onderwyser (onder die onderwyswet) aangestel. ’n Skoolkonsert is op 22 Julie 1904 gehou. Die volgende leerders het opgetree: mej. Emma Geyser, mnr. Pieter Venter, mej. M.D. Vorster, Catharina Nortje, C. Erasmus, D. Nortje, E. Maggs en P. Vorster.
Die getal leerders het gegroei. Sedert 1907 het die personeel en leerlinge tente, ou winkelgeboue, doodkislokale en privaat huise gebruik weens ’n tekort aan ruimte in die skoolgebou.
In 1917 is Laerskool Potgietersrus gebou (Geyserstraat) en 250 leerders is ingeskryf. In 1926 is 'n gedeelte van die junior-hoërskool gebou voltooi. Mnr. Jacob van Schalkwyk was die hoof van die skool (1913–1928). Mnr. T.C. Botha word daarna as hoof aangestel. Ses maande na sy aanstelling is hy bevorder tot die inspektoraat en mnr. F.T. Wedepohl word aangestel as die nuwe skoolhoof.
In 1939 is die skool in ’n laerskool en ’n junior-hoërskool geskei.
Mnr. D.J. Coetsee word die hoof van die hoërskool op 30 Januarie 1939. Vanaf 12 Januarie 1942 word die junior-hoërskool omskep in ’n hoërskool.
Akademie
Die skool se hoofmeisie van 2010, Nalize Groenewald het 10 onderskeidings in al haar vakke (Afrikaans, Engels, geografie, lewensoriëntering, fisiese wetenskappe, rekeningkunde, wiskunde, wiskunde vraestel 3, ingenieursgrafika en -ontwerp en rekenaartoepassingstegnologie) behaal. Sy is as Limpopo se toppresteerder van 2010 aangewys.
Luxemburgers
Die Luxemburgers is 'n meertalige volk wat inheems aan Luxemburg is, die Luxemburgse kultuur deel en van Luxemburgse afkoms is.
Die meeste etniese Luxemburgers is woonagtig in die Luxemburg (300 000), 'n landjie wat in Europa tussen Duitsland, Frankryk en België geleë is en afstammelinge van Keltiese of Germaanse oorsprong is. Die meeste praat Luxemburgs as moedertaal, met Frans of Duits as tweede taal. Luxemburgs is 'n Duitse dialek. Daar is egter 'n groot verstrooiing van Luxemburgers in die hele Europa en elders. Daar is veral aansienlike getalle in België, Frankryk en Duitsland. Laasgenoemde is om geskiedkundige redes so: Luxemburg was vroeër in drie dele verdeel, wat later by die aangrensende lande ingelyf is.
Daar is ook aansienlike bevolkingstalle in die Amerikas, waar die meeste in die Verenigde State woonagtig is. Daar is baie mense in Argentinië en Brasilië van Luxemburgse afkoms wat, soos die Duitsers, in die negentiende eeu hierheen geëmigreer het. Andere het saam met die Duitsers gedurende die eerste fase van die Ooskolonisasie in die 12de eeu ooswaarts na Roemenië getrek. Transsilvaniese Saksers is afstammelinge van hierdie volksplanters.
Bospatrys
Die Bospatrys (Dendroperdix sephaena) is 'n algemene standvoël en kom in noord Namibië, noord en oos Botswana, Zimbabwe, Mosambiek, Noordwes, Limpopo en Mpumalanga voor. Die voël is 30 – 35 cm groot en weeg 240 – 460 gram. Hulle leef in beboste savanne en boomvelde. In Engels staan die voël bekend as Crested francolin.
TuS Mayen
TuS Mayen is 'n sokkerklub uit Mayen in die deelstaat Rynland-Palts in Duitsland.
Die klub het in 1939 ontstaan as Turn- und Sportverein Mayen 1886/1914 deur 'n samesmelting tussen SV Rheinland 1914 Mayen en TV 1886 Mayen. Na die Tweede Wêreldoorlog is die klub in 1945 herstig, maar omdat die Franse militêre regering gimnastiek verbied het, is klubs ook nie toegelaat om die benaming Turn- und Sportverein te gebruik nie. Die klub is toe herstig as Spiel- und Sportverein Mayen, maar is kort daarna herdoop na SV Rheinland Mayen. Die klub het die verbod probeer omseil deur die naam Tennis- und Sportverein aan te neem, maar dit is ook verbied, waarna die naam ''1. Sport-Club Mayen 1886/1914'' tydelik aangeneem is.
Op 1 Januarie 2005 het die klub 'n federasie van geassosieerde sportklubs geword, wat beteken dat elke sportafdeling onafhanklik geword het, maar gesamentlik lede van die sportfederasie is.
Alectona jamaicensis
Alectona jamaicensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Alectona en tot die familie Thoosidae. Die wetenskaplike naam van die spesie is die eerste keer geldig gepubliseer in 1973 deur Pang.
Kylie Minogue
Kylie Minogue (gebore 28 Mei 1968) is 'n Australiese sangeres en aktrise. Sy is bekend vir haar rolle in die rolprente Street Fighter (1994), Moulin Rouge! (2001), en San Andreas (2015), en in die televisiereeks Neighbours (1985).
Navajo (taal)
Navajo of Navaho (Diné bizaad, [tìnépìz̥ɑ̀ːt] of Naabeehó bizaad [nɑ̀ːpèːhópìz̥ɑ̀ːt], letterlik: "taal van die volk") is verreweg die belangrikste inheemse taal noord van Meksiko met sowat 167 300 sprekers. Navajo word deur die Navajo-Indiane gepraat en behoort tot die Na-Dené-tale.
Navajo gebruik agglutinasie (sameklewing) en het 'n 'n onderwerp-voorwerp-werkwoord-volgorde. Navajo word veral in die Navajonasie, wat oor die vier hedendaagse Amerikaanse deelstate Arizona, Colorado, Nieu-Meksiko en Utah streek, gebesig. Hedendaags is die meeste Navajos tweetalig met Engels as tweede taal. Die Unesco beskou Navajo as 'n bedreigde taal.
Navajo is bekend as een van die moeilikste tale vir nie-moedertaalsprekers om aan te leer en dis hoekom dié taal tydens die Tweede Wêreldoorlog deur die Amerikaanse Gewapende Magte as 'n soort kode vir veilige kommunikasie gebruik is. Vir die Japanse magte was dit onmoontlik om hierdie "kode" te ontsyfer. Bykomend was die voordeel van direkte kommunikasie sonder kodering en dekodering. Die Amerikaners het hiervoor Navajo-Indiane wat tweetalig was met Navajo en Engels ingespan.
Skotse vouoorkat
Die Skotse vouoorkat (Engels: Scottish Fold) is ’n katras met ’n dominantegeenmutasie wat veroorsaak dat die ore gevou is na die voorkant van hul gesig.
Geskiedenis
Die oorspronklike Skotse vouoorkat was ’n plaaskat met die naam Susie, wat in 1961 op ’n plaas in Skotland gevind is. Haar ore het ’n buitengewone vou ingehad en toe sy kleintjies kry, het twee van hulle ook die vou in die ore gehad. ’n Buurman, William Ross, wat ’n katliefhebber was, het een aangeneem. Hy het die ras in 1966 by Brittanje se Governing Council of the Cat Fancy (GCCF) geregistreer en begin om met die katte te teel met die hulp van die genetikus Pat Turner. In die teelprogram is gevind dat as een ouer die geen verskaf vir gewone ore en die ander ouer ’n geen vir gevoude ore, is die kans 50 persent dat die kleintjies gevoude ore sou hê.
Die kat word nie in Europa as ’n skoukat aanvaar nie en die GCCF het die registrasie van die katte in 1971 teruggetrek weens gebreke en kommer oor genetiese afwykings in die ore soos doofheid en infeksie. Die ras is egter na Amerika uitgevoer en daar is voortgegaan met die teling van die katte deur hulle te kruisteel met Britse en Amerikaanse korthaarkatte. Sedertdien het die katte nie die oorprobleme nie, hoewel meer was daarin kan opbou as by ander katte.
Beskrywing
Alle Skotse vouoorkatte word gebore sonder die vou. Dié wat die geen dra, se ore sal gewoonlik binne 21 dae ’n vou begin toon. Die oorspronklike katte het net een vou in elke oor gehad, maar deur selektiewe teling is dit vermeerder tot ’n dubbele of driedubbele vou wat meebring dat die ore heeltemal plat teen die kop lê.
Hulle is medium-groot katte en die hele bou, veral die kop en gesig, is rond. Die oë is groot en rond. Die neus is kort met ’n effense wip. Die bene is middelmatig tot kort. Die pels kan kort of lank wees en hulle kan feitlik enige kleur of kombinasie van kleure hê, insluitend wit, maar nie kleurpunte nie.
Al die katte, dié met gevoude en normale ore, is rustig en pas maklik by ander diere aan. Hulle is gewoonlik baie liefdevol en spelerig.
Orde van die Johanniters
thumb|220px|Die vlag van die Orde van die Johanniters. Die Orde van die Johanniters (Latyn: Ordo Fratrum Hospitalis Sancti Ioannis Hierosolymitani) was ’n Middeleeuse en vroeë moderne Katolieke militêre orde wat omstreeks 1100 gestig is. Een van sy aanvanklike name was die Orde van die Ridders van die Hospitaal van Sint Johannes van Jerusalem. Sy hoofkwartier was tot in 1291 in die Koninkryk van Jerusalem, van 1310 tot 1522 op die eiland Rhodos, van 1530 tot 1798 in Malta en van 1799 tot 1801 in Sint Petersburg. Vandag sit verskeie organisasies die tradisie voort, veral die Soewereine Militêre Orde van Malta.
Die orde het in die 11de eeu ’n opgang gemaak as ’n groep individue wat verbind is met die Amalfi-hospitaal in Jerusalem, wat aan Johannes die Doper gewy was. Ná die verowering van Jerusalem in 1099 tydens die Eerste Kruistog het die organisasie ’n militêre godsdienstige orde geword. Ná die verowering van die Heilige Land deur Islamitiese magte was die ridders van Rhodos af bedrywig en later van Malta af. Die orde was een van die kleinste groepe wat dele van die Amerikas vir ’n kort rukkie gekoloniseer het: Hulle het in die middel 17de eeu vier Karibiese eilande verower wat hulle in die 1660's aan Frankryk oorgegee het.
Die ridders is tydens die Protestantse Hervorming verdeel, toe ryk dele van die orde in Noord-Duitsland en Nederland Protestants geword en van die Katolieke hoofgroep afgestig het. Die orde is in Engeland, Denemarke en ander dele van Noord-Europa onderdruk en is verder benadeel deur Napoleon se verowering van Malta in 1798. Dit het daarna oor Europa versprei.
Guildwars
Guildwars het in 2005 op die mark gekom. Dit is 'n interaktiewe internet rolspel rekenaarspeletjie waarin jy 'n karakter beheer, met spesiale vaardighede bv. dat hy/sy kan vlieg, of toorkunsies kan uitvoer. So 'n spel word gewoonlik met ander individue aanlyn gespeel en moet die speler soms met 'n aantal ander spelers 'n spesifieke opdrag uitvoer. So byvoorbeeld moet 'n draak verslaan word, of 'n groep mense 'n rivier oorsteek.
Karaktergroepe
In so 'n speletjie is daar verskeie gespesialiseerde groepe of klasse. As jy begin speel moet jy 'n karaktergroep kies, wat grotendeels bepalend is vir jou taak en vaardighede binne 'n groep. So is daar byvoorbeeld 'n Priesterklas, wat sy/haar medespelers van siektes en kwale genees, maar ook 'n banvloek kan uitspreek. In Guildwars kan 'n karakter buiten sy primêre vakgebied ook die vaardighede van 'n ander vakgebied aanleer.
In Guildwars is daar die volgende klasse:
Elke klas het spesiale vaardighede wat hom spesiaal of gevaarlik maak. Jy kan 'n Toordokter wees en daarmee saam ook nog 'n Demoon se magte ("Necro/Mesmer")bekom.
Vaardighede aanleer
Terwyl jy die spel speel kan jy nuwe vaardighede aanleer, wat jy met kubergoud kan koop, of jy word met 'n vaardigheid beloon. 'n Hoof Vegter kan slegs Hoof Vegtersvaardighede aanleer maar ook Priestervaardighede -- mits hy 'n Priester as tweede vakgebied gekies het. 'n Toordokter kan byvoorbeeld 'n vaardigheid aanleer om dooie mense as zombies op te wek. 'n Kryger kan immuun word teen beserings ens. Hoe meer ervaring 'n karakter opdoen hoe meer effektief word hy en kan jy moeiliker opdragte aandurf.
Belonings
In die spel moet jy opdragte uitvoer: 'n draak verslaan, eetgoed na behoeftiges bring ens. Die opdragte kry jy van 'n rekenaar karakter in 'n stad of dorp, soms ook buite in die platteland moet jy karakters behulpsaam wees.
Die volgende belonings is moontlik:
Guildwars variante
Die oorspronklike Guildwars was bekend as die Prophecies.
Tegnies
Om Guildwars te speel moet jou rekenaar voltyds aan die internet verbind wees. Dit is raadsaam om Guildwars met 'n ADSL-verbinding te speel op 'n rekenaar met 'n Pentium 4 van 2.Ghz/AMD Athlon 32bit 2.0Ghz, minimaal 1Gb geheue, 6Gb disketruimte en 'n DirectX9 grafiese kaart.
John Boehner
John Andrew Boehner [ˈbeɪnɚ] (* 17 November 1949 in Reading, Hamilton County, Ohio) is 'n Amerikaanse politikus van die Republikeinse Party en vanaf 1991 tot 2015 lid van die Huis van Verteenwoordigers (House of Representatives).
Vanaf 2 Februarie 2007 het hy die amp van Republikeinse minderheidsleier in die Huis van Verteenwoordigers beklee. Ná die Republikeinse oorwinning in die middeltermyn-Kongresverkiesing van 2010 fungeer hy sedert Januarie 2011 as Speaker (voorsitter) van die Huis van Verteenwoordigers. Op 25 September 2015 het hy sy aftreding van die pos as voorsitter van die Huis van Verteenwoordigers aangekondig. Op 29 Oktober 2015 is Paul Ryan as nuwe voorsitter van die Huis van Verteenwoordigers gekies.
Diepsloot
Diepsloot kan verwys na:
Pia Miranda
Pia Miranda (gebore 15 Junie 1973) is 'n Australiese aktrise, skryfster, en vervaardiger. Sy is bekend vir haar rolle in die rolprente Looking for Alibrandi (2000), Queen of the Damned (2002), Three Blind Mice (2008), en The Tender Hook (2008).
Trojaanse Perd-voorval
Die Trojaanse perd-massamoord was ‘n insident tydens die anti-apartheidsproteste.
Op 15 Oktober 1985 het ‘n groep studente en skoolkinders op ‘n plek in Belgraviastraat in Athlone   bymekaargekom waar hulle al voorheen met die polisie gebots het tydens hulle anti-apartheidsbetogings. Op daardie dag het ‘n vragmotor van die spoorweë gelaai met kratte ‘n paar keer voor die groep jongmense verby gekom. Toe die skare die vragmotor onder die klippe steek, kom ‘n groep konstabels uit die kiste te voorskyn en skiet op die oproeriges. Drie mense sterf in die geweld. ‘n Buitelandse kameraspan was toevallig op die toneel en beelde van die oproer is gou wêreldwyd vertoon.
In ‘n hofsaak na die insident is bevind dat die veiligheidsmagte wel onredelike geweld gebruik  het, maar niemand is veroordeel nie. Tydens die WVK se sittings in 1997 het die insident weer ter sprake gekom.
Konstantinos Petrou Kavafis
Konstantinos Petrou Kavafis (Grieks: Κωνσταντίνος Π. Καβάφης; Griekse uitspraak: kaˈvafis; ook bekend as Konstantin; 29 April (O.S. 17 April), 1863 – 29 April 1933) was 'n Grieks-Egiptiese digter, joernalis en staatsamptenaar.
Sy bewustelik indiwiduele styl het aan hom 'n plek tussen die belangrikste figure besorg, nie slegs wat betref die Griekse Letterkunde nie, maar wat betref Westerse poësie ook.
Kavafis het in totaal sowat honderd-vier-en-vyftig gedigte geskryf, terwyl dosyne onvoltooid bly of slegs in skets-vorm voorkom. Gedurende sy leeftyd het hy konsekwent geweier om sy werk formeel te publiseer en verkies om dit te deel deur plaaslike Koerante en Tydskrifte. Hy het dit ook self uitgedruk en weggegee aan enigiemand wat belanggestel het. Sy belangrikste gedigte was na sy veertigste verjaardag geskryf, en amptelik twee jaar na sy dood gepubliseer.
Biografie
Kavafis was in 1863 gebore in Alexandrië, Egipte, as die seun van Griekse ouers, en was in die Grieks-Ortodokse Kerk gedoop. Sy vader se naam was Πέτρος Ἰωάννης (Grieks), Petros Ioannēs — vandaar die patronieme Petrou in sy naam — en sy moeder se naam Charicleia (Grieks: Χαρίκλεια; née Γεωργάκη Φωτιάδη (Griekse uitspraak), Georgakē Photiadē).
Sy vader was 'n vooruitstrewende invoerder en uitvoerder wat vroeër jare in Engeland gewoon het en Britse burgerskap verkry het. Na sy vader se dood in 1870 het Kavafis en sy gesin hul vir 'n wyle in Liverpool gevestig. In 1876 het hy en sy gesin finansiële probleme in die gesig gestaar as gevolg van die Lang Depressie van 1873 en dus moes hulle teen 1877 terugtrek na Alexandrië.
In 1882 het onluste in Alexandrië die gesin genoop om weer te trek, na Konstantinopel (alhoewel op 'n tydelik grondslag). Dit was die jaar waarin onluste uitgebreek het in Alexandrië teen Anglo-Franse beheer van Egipte, wat die Anglo-Egiptiese Oorlog van 1882 voorafgegaan het. Alexandrië was gebombardeer deur 'n Britse vloot, en die gesin se woonstel in Ramleh was vernietig.
In 1885 het Kavafis teruggekeer na Alexandrië, waar hy die res van sy lewe sou woon. Sy eerste werk was as joernalis, en daarna het hy 'n pos aanvaar by die Brits-beheerde Egiptiese Departement van Openbare Werke, welke hy vir dertig jaar beklee het. (Egipte was tot 1926 'n Britse protektoraat) Hy het sy poësie vanaf 1891 tot 1904 in die vorm van breë blaaie gepubliseer, en ook slegs vir die oë van sy vriende.
Enige lof wat hy ontvang het, was hoofsaaklik afkomstig van die Griekse gemeenskap van Alexandrië. Hy was uiteindelik in 1903 bekend gestel aan die literêre kringe van hoofland-Griekeland by wyse van 'n gunstige resensie van Gregorios Xenopoulos. Hy het egter min erkenning ontvang omdat sy styl opmerklik verskil het van die styl van die toe-hoofstroom Griekse poësie. Dit was slegs twintig jaar later, na die Griekse nederlaag in die Grieks-Turkse Oorlog van 1919 tot 1922, dat 'n nuwe generasie van amperse nihilistiese digters (byvoorbeeld Karyotakis) inspirasie sou vind in Kavafis se werk.
'n Biografiese nota geskryf deur Kavafis lees as volg:
Blaise Nkufo
Blaise Isetsima Nkufo (gebore op 25 Mei 1975 in Kinshasa, ) is 'n voormalige Switserse professionele sokkerspeler. Hy is 'n aanvaller en het vir verskeie klubs gespeel, maar sy grootste suksesse by FC Twente behaal.
The Origins of Totalitarianism
The Origins of Totalitarianism (Die oorsprong van totalitarisme) (1951), deur Hannah Arendt, beskryf en analiseer Nazisme en Stalinisme, die belangrikste totalitêre politieke bewegings van die eerste helfte van die 20ste eeu. Die boek word gereeld gelys as een van die beste nie-fiksie boeke van die 20ste eeu. Die boek word byvoorbeeld in 1999 in 93ste posisie op die Le Monde se 100 boeke van die eeu-lys aangewys.
Die boek is in 1955 in Duits gepubliseer as Elemente und Ursprünge totaler Herrschaft ("Elemente en Oorsprong van Totalitêre Oorheersing").
Inhoud
Die boek beskryf die verskillende voorvereistes en daaropvolgende groei van anti-semitisme in Sentraal-, Oos- en Wes-Europa gedurende die vroeë tot middel 19de eeu en ondersoek die nuwe imperialisme vanaf 1884 tot aan die begin van die Eerste Wêreldoorlog (1914–18); dit spoor dan die opkoms van rassisme as ideologie en die moderne toepassing daarvan as 'n "ideologiese wapen vir imperialisme" op. Die boek het drie afdelings: Antisemitisme, Imperialisme en Totalitarisme.
Ontleding van anti-semitisme en imperialisme
Arendt begin die boek met 'n analise van die opkoms van anti-semitisme in Europa, veral met die fokus op die Dreyfus-saak. Sy bespreek dan wetenskaplike rassisme en sy rol in kolonialisme, wat self gekenmerk word deur onbeperkte territoriale en ekonomiese uitbreiding. Hierdie onbeperkte uitbreiding konfronteer by noodwendige implikasie self die nasiestaat, en staan vyandig teenoor die territoriale afgebakende nasiestaat. Arendt spoor die wortels van die moderne imperialisme na die akkumulasie van ekstra kapitaal in Europese nasiestate gedurende die 19de eeu op. Hierdie kapitaal vereis buitelandse beleggings buite Europa om produktief te wees, en politieke beheer moet derhalwe op die oorsese gebiede uitgebrei word ten einde die beleggings te beskerm. Sy ondersoek dan "kontinentale imperialisme" (pan-germanisme en pan-slavisme) en die opkoms van "bewegings" wat politieke partye vervang. Hierdie bewegings is vyandig teenoor die staat, anti-parlementêr, en maak op geleidelike wyse van anti-semitisme en ander vorme van rassisme instellings. Arendt bevind dat terwyl die Italiaanse Fascisme 'n nasionalistiese outoritêre beweging was, was Nazisme en Stalinisme totalitêre bewegings wat probeer het om alle beperkings op die mag van die bewegings uit te skakel.
Die laaste afdeling van die boek is gewy aan die beskrywing van die meganismes van totalitêre bewegings, met die fokus op Nazi-Duitsland en die Sowjetunie. Hier bespreek Arendt die transformasie van klasse tot massas, die rol van propaganda in die hantering van die nie-totalitêre wêreld en die gebruik van terreur wat noodsaaklik is vir hierdie vorm van regering. Totalitêre bewegings verskil fundamenteel van outokratiese regimes, sê Arendt, in die sin dat outokratiese regimes slegs absolute politieke mag probeer verkry en opposisie uitwis, terwyl totalitêre regimes poog om elke aspek van almal se lewe te domineer as 'n voorspel tot wêreldoorheersing. Sy stel:
"... Intellektuele, geestelike en artistieke inisiatief is so gevaarlik vir totalitarisme soos die bende-inisiatief van die mafia, en albei is gevaarliker as blote politieke opposisie. Die konsekwente vervolging van elke hoër vorm van intellektuele aktiwiteit deur die nuwe massa-leiers, spruit voort uit hul natuurlike wrok teen alles wat hulle nie kan verstaan nie. Totale oorheersing maak nie voorsiening vir onafhanklike inisiatief op enige terrein van die lewe nie, vir enige aktiwiteit wat nie heeltemal voorspelbaar is nie. Totalitarisme in mag vervang onverwags alle voornemende talentvolle individue, ongeag hul simpatieë, met daardie gekke en dwase wie se gebrek aan intelligensie en kreatiwiteit steeds die beste waarborg vir hul lojaliteit is. ..."
Alectona mesatlantica
Alectona mesatlantica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Alectona en tot die familie Thoosidae. Die wetenskaplike naam van die spesie is die eerste keer geldig gepubliseer in 1999 deur Vacelet.
Struikrowery
thumb|’n Aanval deur struikrowers, deur Cornelis de Wael. Struikrowery is ’n soort diefstal wat veral in die 16de en 17de eeu voorgekom en reis gevaarlik gemaak het. ’n Struikrower sou tussen struike langs die pad wegkruip, dikwels snags of in groepe, en dan skielik te voorskyn kom wanneer ’n koets verbyry. Hulle sou die mense beroof en soms vermoor, en dan weer in die bosse verdwyn. Struikrowers het gewoonlik in bendes saamgewoon en ’n bestaan uit rowery gemaak.
Swak administrasie en geskikte terrein het die ontwikkeling van struikrowery aangemoedig. Geskiedkundige gevalle van struikrowery het voorgekom in gebiede van Frankryk, Griekeland en die Balkan, Indië, Italië, Mexiko, Sisilië en Spanje. Ook in dele van die VSA was daar in die vroeë jare talle gevalle van ’n sekere soort struikrowery wat op die paaie na die Wilde Weste plaasgevind het. Dié rowers is highwaymen genoem.
Soms is struikrowers in romantiek gehul, soos die geval is met Robin Hood, wat van die rykes gesteel het om aan die armes te gee.
20ste eeu
Die 20ste eeu het in die jaar 1901 in aanvang geneem en teen die einde van die jaar 2000 ten einde gekom.
Afrikanerparty
Die Afrikanerparty was ’n Suid-Afrikaanse politieke party van 1941 tot 1951.
Geskiedenis
Op 4 September 1939 stem die meerderheid van die Suid-Afrikaanse parlement ten gunste van ’n oorlogsverklaring teen Duitsland. Teen die sin van die sittende premier J.B.M. Hertzog stem ook 'n groot deel van sy regeringsparty Verenigde Party (VP) ten gunste van die oorlogsverklaring. Hertzog tree hierna as premier uit en word opgevolg deur Jan Smuts. Hertzog tree ook uit die VP en stig met sy aanhangers die Volksparty wat ten gunste van neutraliteit in die Tweede Wêreldoorlog was.
In 1941 smelt die grootste deel van Hertzog se Volksparty saam met die Gesuiwerde Nasionale Party van Daniël François Malan en vorm die Herenigde Nasionale Party. Die hereniging was van korte duur. In 1941 verlaat Hertzog die politiek en sy belangrikste ondersteuners stig onder leiding van N.C. Havenga die Afrikanerparty.
20ste eeu
Dit was 'n tydperk wat opvallend was vir die tegnologiese vooruitgang, prestasies van die beskawing en omwentelinge in mag. Aangesien daar nooit voorheen soveel sterftes in konflikte was as wat daar in hierdie eeu was nie, kan dit ook as die "tydperk van die groot slagtings" beskryf word.
Die eeu is gekenmerk deur 'n tydperk van omvangryke tegnologiese, politieke en sosiale veranderinge. Met uitvindings soos die gloeilamp, motor en telefoon reeds in die 19de eeu, het die lewenskwaliteit van baie mense verbeter. Hierdie vordering het nie net in die 20ste eeu voortgeduur het nie, maar ook bygedra tot groot veranderinge in die wêreld se politieke landskap.
Die Verenigde State het groot ekonomiese en politieke winste begin maak; teen 1900 was die land die wêreld se voorste industriële moondheid in terme van produksie. Afrika, Sentraal-Amerika, Suid-Amerika en Asië het ook geleidelik na groter outonomie beweeg. Met die skepping van nuwe onafhanklike state, wat in voormalige Europese beheer was, het die magsbalans later in die 20ste eeu na buite Europa begin verskuif.
In Europa het daar ook veranderinge in aanvang geneem. Die Britse Ryk het die hoogtepunt van sy mag bereik. Die Duitse Ryk en Koninkryk van Italië, wat in die laat 19de eeu as verenigde nasies tot stand gekom het, het verder probeer groei in ekonomiese mag en invloed. Met nasionalisme in volle swang, het Europese moondhede met mekaar meegeding om grond en militêre en ekonomiese mag.
Asië en Afrika was vir die grootste deel van die eeu steeds onder die beheer van hul Europese veroweraars as gevolg van neokolonialisme. Uitsonderings het egter bestaan, soos met China en Japan. Daarbenewens was die Japanse Ryk en die Russiese Ryk in 1905 in 'n oorlog met mekaar gewikkel. Die Russies-Japannese Oorlog was een van die eerste gevalle waar 'n Europese moondheid deur 'n Asiatiese nasie verslaan is. Die oorlog self het Japannese militarisme versterk en Japan se groeiende magstatus op die internasionale verhoog ontwikkel. Tsaristiese Rusland, aan die ander kant, het die nederlaag nie goed hanteer nie. Die oorlog het die land se militêre swakhede en groeiende ekonomiese gebreke blootgelê.
Die Verenigde State was 'n toenemend invloedryke element in die wêreldpolitiek, reeds vanaf die 19de eeu. Hulle het hul teenwoordigheid op die wêreldtoneel laat geld deur die Spanjaarde in die Spaans-Amerikaanse Oorlog te trotseer en die kolonies van Kuba en die Filippyne as protektorate te verkry.
Met die groei in immigrasie en 'n oplossing van die kwessie van nasionale eenheid, deur die bloedige Amerikaanse Burgeroorlog, het die Verenigde State na vore getree as 'n industriële krag, wat met Brittanje, Duitsland en Frankryk kon meeding.
Die reperkussies van die twee Wêreldoorloë, die Koue Oorlog en globalisering het 'n wêreld geskep waar mense meer verenig is as op enige ander tydstip in die menslike geskiedenis, soos geïllustreer deur die vestiging van internasionale reg, internasionale hulp en die Verenigde Nasies. Die Marshall-plan, wat miljarde bestee het om die ekonomieë van na-oorlogse nasies te herbou, het die "Pax Americana" van stapel gestuur.
Gedurende die tweede helfte van die 20ste eeu, het die wedywering tussen die Verenigde State en die Sowjetunie enorme spanning oor die wêreld heen geskep wat in verskeie gewapende konflikte en die alomteenwoordige gevaar van kernverspreiding gemanifesteer het. Die ontbinding van die Sowjetunie in 1991 na die ineenstorting van sy Europese alliansie, is deur die Weste aangekondig as die einde van kommunisme, alhoewel een uit elke ses mense op aarde teen die einde van die eeu steeds onder kommunistiese heerskappy geleef het, veral in China, wat vinnig gegroei het as 'n ekonomiese en geopolitieke moondheid.
Dit het meer as tweehonderdduisend jaar van menslike geskiedenis tot in 1804 geneem vir die wêreldbevolking om een miljard te bereik; die wêreldbevolking het in 1927 ongeveer twee miljard bereik; teen die einde van 1999 het die wêreldbevolking ses miljard bereik, met meer as die helfte daarvan gekonsentreer in Oos-, Suid- en Suidoos-Asië. In 1999 was wêreldgeletterdheid gemiddeld 80%. Penisillien en ander mediese ontdekkings, gekombineer met die Wêreldgesondheidsorganisasie se wêreldwye veldtogte vir die uitroei van pokke en ander siektes, wat verantwoordelik was vir meer menslike sterftes as alle oorloë en natuurrampe saam, het ongekende resultate opgelewer.
Masjiene is in alle afdelings van produksie gebruik, wat 'n toenemend meer ingewikkelde nasionale voorsieningsketting begin voed het. Die mensdom was vir die eerste keer in die geskiedenis nie meer beperk deur hoeveel dit kon produseer nie, maar deur die gedrag en keuses van die verbruikers.
Verbeterings in handel het die beperkte stel voedselproduksietegnieke wat sedert die Neolitiese tydperk gebruik is, omgekeer. Dit het die diversiteit van beskikbare voedsel aansienlik verhoog, wat tot 'n verbetering in die kwaliteit van menslike voeding gelei het.
Afrikanerparty
Geskiedenis
Ideologies het die Afrikanerparty en die Herenigde Nasionale Party nie baie van mekaar verskil nie. Die grootste verskil was dat die Afrikanerparty die Kleurlinge beskou het as deel van die Afrikaners. Volgens dié party was Kleurlinge en Afrikaners gelyke vennote. Dit is iets waarmee Malan hom nie kon versoen nie.
Knopstert-skeurtandhaai
Die knopstert-skeurtandhaai (Odontaspis ferox) is 'n haai wat wêreldwyd en aan die ooskus van Suid-Afrika voorkom. Dit word 4,2 m lank en kom tot op dieptes van 420 m voor. Die tweede dorsale vin is kleiner as die voorste dorsale vin. Die haai word deur die IUBN geklassifiseer as 'n kwesbare spesie. In Engels staan die haai bekend as die Bumpytail ragged-tooth.
Afrikanerparty
Geskiedenis
Voor die verkiesing van 1948 het die Herenigde Nasionale Party (HNP) van Malan en die Afrikanerparty 'n ooreenkoms gesluit waarvolgens die HNP in twaalf setels nie 'n kandidaat teen die AP sou stel nie en die AP insgelyks nie die HNP sou opponeer in die res van die setels nie. Die AP wen uiteindelik nege setels en die HNP bly in gebreke om op sy eie ’n volstrekte meerderheid in die Volksraad te kry. Die HNP en die AP vorm nou ’n koalisie. N.C. Havenga het adjunk-premier geword in die kabinet van Malan. In 1951 smelt die AP en die HNP saam onder die naam Nasionale Party. Dit was nadat Malan, Havenga daarvan oortuig het dat die Kleurlinge dieselfde behoeftes het as die Blankes, maar dat die Kleurlinge apart van die Blankes moes ontwikkel. Na die aftrede van Malan as premier in 1954 was Havenga vir ’n kort periode waarnemende premier (29 Oktober - 30 November 1954). Havenga slaag egter nie daarin om die opvolger van Malan te word nie, al was hy laasgenoemde se voorkeurkandidaat. Die parlement verkies Johannes Gerhardus Strijdom.
Dispersie (optika)
Dispersie is die verskynsel waar die brekingsindeks van 'n materiaal nie vir alle golflengtes van lig (kleur) dieselfde is nie. Deur dispersie val wit lig (wat uit alle kleure bestaan) deur 'n prisma en gaan dit weer uiteen in die kleure van die reënboog, oftewel die kleurspektrum. Die studie van die kleurspektrum is 'n belangrike ontledingsmiddel by die bestudering van minerale in die astronomie. By die gebruik van 'n tralie ontstaan daar ook 'n kleurspektrum, maar dit kom deur middel van ligbreking voor, en nie as gevolg van dispersie nie.
1955
Die jaar 1955 was 'n gewone jaar wat volgens die Gregoriaanse kalender op 'n Saterdag begin het. Dit was die 55ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Dispersie (optika)
Dispersie is die oorsaak van chromatiese abberasie in lense. Die effek van dispersie kan (gedeeltelik) teëgegaan word deur materiale met verskillende dispersies te kombineer. As die dispersie vir twee kleure (meestal geel en blou) gekorrigeer is, noem mens só 'n lens 'n achromaat; as die korrigering vir meer kleure toegepas is, noem mens só 'n lens 'n apochromaat. In hierdie laaste geval moet daar spesiale glassoorte met lae dispersie (LD of ED glas) gebruik word.
Jacques Delors
Jacques Delors (gebore 20 Julie 1925 in Parys) is 'n Franse en Europese politikus. Hy is veral bekend as President van die Europese Kommissie (1985- 1995) en die argitek van die enkele interne mark en die invoering van die Europese Unie.
Delors besit 'n graad in ekonomie van die Sorbonne universiteir in Parys (1945) en werk van 1945 tot 1962 vir die Banque de France die nasionale bank van Frankryk en is van 1973 - 1979 lid van die bank se raad van advies. Sy loopbaan in die politiek begin in 1969 wanneer hy raadgewer van die Eerste Minister word. Hy is lid van die PSF, die sosialistiese party van Frankryk en is van 1979 - 1981 lid van die parlement. Van 1981 - 1984 dien hy as minister van ekonomie en finansies en probeer die Franse ekonomie weer te laat opbloei.
Europa
In 1985 word hy President van die Europese Kommissie van wat toe nog die Europese Gemeenskappe genoem word. Hy sal twee volle ampstermyne dien tot 1995. In hierdie tyd is die EG 'n verwarrende en min doeltreffende versameling van veral intergoewermentele organisasies. Daar is politici in Europa soos Altiero Spinelli wat probeer om hierdie situasie te verbeter. In 1984 is daaroor die Spinelli-plan in die Europese Parlement aangeneem. Delors is die argitek van die Enigste Europese Akte (1987) wat gedeeltes van die Spinelli-plan verwesenlik. Die verlammende werking van kompromis van Luxemburg word grotendeels opgehef. die grondslag word gelê vir die enkele interne mark wat in 1993 verwesenlik word. Dit is baie belangrik vir die ekonomie van Europa. Die verskeie instellings van die Europese Gemeenskappe word vereen in die Europese Unie.
Die sosiale beleid
Delors het die Anglo-Amerikaanse ekonomiese en sosiale beleid van Thatcher en Reagan teengestaan. Hy wil dat die verdieping van die Europese eenwording 'n "sosiale hoofstuk" bevat wat werkende mense behoed vir hoë werkloosheid en 'n verarming van die armes en verryking van die rykes. Hy besef dat die Verenige Koninkryk dalk sulke ontwikkelings onaanvaardbaar sal vind en die EU sal wil verlaat. Hy sê:
Joe Ranft
Joe Ranft (13 Maart 1960 – 16 Augustus 2005) was 'n Amerikaanse skrywer en akteur. Hy was bekend vir sy rolle in die rolprente The Brave Little Toaster (1987), Toy Story (1995), A Bug's Life (1998), Toy Story 2 (1999), Monsters, Inc (2001), Finding Nemo (2003), The Incredibles (2004), Cars (2006), Ratatouille (2007), WALL-E (2008), Toy Story 3 (2010), Cars 2 (2011), Inside Out (2015), Finding Dory (2016), Cars 3 (2017), Coco (2017), Incredibles 2 (2018), Toy Story 4 (2019), Onward (2020), en Soul (2020).
Ranft het in 2005 op ouderdom 45 in 'n motorongeluk gesterf.
Jacques Delors
Die sosiale beleid
As die Britte die ontwikkeling na meer integrasie nie kan ondersteun nie, kan ons nogtans vriende bly, maar op 'n ander grondslag. Ek kan my 'n vorm voorstel soos 'n ekonomiese gebied of 'n vryhandelsooreenkoms.
Anne Bonny
Anne Bonny (dalk 8 Maart 1697 - April 1782) was ’n Ierse seerower wat in die Karibiese See aktief was en een van die bekendste vroulike seerowers nog. Die bietjie wat van haar lewe bekend is, kom moontlik uit kaptein Charles Johnson se boek A General History of the Pyrates.
Jacques Delors
Die euro
Delors kan as een van die belangrikste argitekte van die invoering van die euro in 1999 beskou word. In 2011 gee hy nogtans toe dat belangrike foute gemaak is by die invoering van die Europese munt, wat die ekonomiese krisis van die jare 2010s het help veroorsaak. Dit het byvoorbeeld lande soos Italië en Griekeland in staat gestel om (te) groot staatskulde te maak wat die euro se voortbestaan bedreig. Hy het ook Duitsland bekritiseer omdat hulle lank uit ongegronde angs vir inflasie verhinder het dat die Europese Sentrale Bank die lande wat deur hulle skulde bedreig word te help.
Anne Bonny
thumb|links|220px|Anne Bonny op ’n sigaretkaart. Bonny is omstreeks 1700 in Ierland gebore en het later na Londen en van daar na die provinsie Carolina (nou Noord-Carolina) getrek toe sy omtrent 10 jaar oud was. Sy is omstreeks 1715 getroud en het toe na Nassau in die Bahamas verhuis, wat ’n skuilplek vir seerowers was.
Nimrod
thumb|200px|Nimrod, deur David Scott, 1832. Nimrod (Hebreeus: נִמְרוֹדֿ, Nimrôd; Aramees: ܡܪܘܕ; Arabies: نُمْرُود, Numrūd), ’n Bybelse figuur wat beskryf word as koning van die land Sinar (Mesopotamië), was volgens Genesis en Kronieke die seun van Kus. Volgens die Bybel was hy "’n dapper jagter in die oë van die Here" en "die eerste maghebber op die aarde". Tradisies buite die Bybel wat hom met die Toring van Babel verbind, het gelei tot sy reputasie as ’n koning wat teen God gerebelleer het.
Historici kon Nimrod nog nie met ’n historiese figuur verbind nie. Hy verteenwoordig nie enige persoon in die geskiedenis nie, maar is al geïdentifiseer as verskeie werklike en fiktiewe figure van antieke Mesopotamië, onder andere die Mesopotamiese god Ninurta of ’n samesmelting van twee Akkadiese konings, Sargon en sy kleinseun Naram-Sin (2254-2218 v.C.).
Bybelse weergawe
thumb|200px|Die Toring van Babel, deur [[Pieter Bruegel die Ouere beeld ’n tradisionele Nimrod uit wat klipmesselaars inspekteer.]] Die eerste keer dat Nimrod in die Bybel genoem word, is in Genesis in die nageslag van Noag. Hy word beskryf as die seun van Kus, kleinseun van Gam en agterkleinseun van Noag, asook "’n dapper jagter in die oë van die Here" en "die eerste maghebber op die aarde". Dit word herhaal in 1 Kronieke 1:10, en die "land van Nimrod" word in Miga 5:5 gebruik as sinoniem vir Assirië of Mesopotamië.
"Hulle sal Assirië platloop met die swaard, die land van Nimrod met swaarde wat reg is om te steek. Die regeerder uit Betlehem sal ons red uit die mag van Assirië wanneer Assirië ons land binneval, wanneer hy ons gebied binnekom. – Miga 5:5"
Genesis 10:10 noem Nimrod se "koninkryk het begin by Babel, Erek, Akkad en Kalne, almal in Sinar" (Mesopotamië) – dit word verstaan dat hy óf die stede gestig het óf oor hulle regeer het óf albei. Weens ’n dubbelsinnigheid in die oorspronklike Hebreeuse teks is dit onduidelik of dit hy of Assirië was wat ook Nineve, Resen, Regobot-Ir en Kalag gebou het. Sir Walter Raleigh staan verskeie bladsye in sy History of the World (omstreeks 1616) af om geleerdes aan te haal oor die kwessie of dit Nimrod of Assirië was wat die stede in Assirië gebou het.
Tradisies en legendes
Nimrod word in talle tradisies en legendes genoem. In Hebreeuse en Christelike tradisie word hy beskou as die leier van die mense wat die Toring van Babel in die land van Sinar gebou het, hoewel die Bybel dit nooit noem nie. Nimrod was koning van Babel, Erek, Akkad en dalk Kalne in Sinar (Genesis 10:10). Flavius Josephus het geglo dit is waarskynlik onder sy aanwysings dat die stad Babel en sy toring gebou is; dit is ook die siening wat aangetref word in die Talmoed en later in die midrasj. Verskeie van dié vroeë Joodse bronne meen ook die koning Amrafel wat later in Genesis teen Abraham oorlog maak, is niemand anders as Nimrod nie.
thumb|200px|Nimrod, deur Yitzhak Danziger. Josephus het geskryf dat dit Nimrod was wat die mense opgestook het teen God. "Hy was die kleinseun van Gam, die seun van Noag, ’n dapper man, en baie sterk." Hy het hulle laat glo hulle is gelukkig danksy hulle eie moed. Hy het ook die regering geleidelik in ’n tirannie verander om mense daarvan te laat afsien om God te vrees en hulle afhanklik van sy eie mag te maak. "Hy het ook gesê hy sal wraak neem teen God as hy weer die wêreld wil laat verdrink; daarom sal hy ’n toring bou wat so hoog is dat die water dit nie kan bereik nie. En dat hy wraak teen God sou neem omdat Hy hulle voorvaders vernietig het."
Hulle het dit daarna as lafhartig beskou om aan God onderdanig te wees, en hulle het ’n toring gebou wat danksy die talle hande wat daaraan gewerk het, baie hoog geword het, gouer as wat verwag is. "Dit is gebou van gebakte stene en gepleister met messelklei wat van bitumen gemaak is, sodat dit nie maklik water sou deurlaat nie." Toe God dit sien, het hy besluit om hulle nie geheel en al te vernietig nie omdat hulle nie geleer het uit die vernietiging van die vorige sondaars nie; maar hy het verwarring onder hulle veroorsaak deur hulle in verskeie tale te laat praat, en hulle kon mekaar nie verstaan nie. "Die plek waar hulle die toring gebou het, word nou Babilon genoem, weens die verwarring van hulle taalgebruik; want die Jode bedoel met die woord babel verwarring ..."
Efrem die Siriër (306-373) vertel ’n ander weergawe, dat Nimrod regverdig en teen die bou van die toring was. Targum Pseudo-Jonathan (datum onseker) noem ook ’n Joodse tradisie dat Nimrod Sinar in Suid-Mesopotamië verlaat en na Assirië in Noord-Mesopotamië gevlug het omdat hy geweier het om aan die bou van die toring deel te neem. Daarvoor het God hom beloon met die vier stede in Assirië om op te maak vir die stede in Babel.
In die Geskiedenis van die Profete en Konings deur die 9de-eeuse Moslemse historikus Al-Tabari laat Nimrod die toring in Babil bou, Allah vernietig dit en die mensdom se taal, voorheen Siries, word in 72 tale verander. ’n Moslemse historikus van die 13de eeu, Abu al-Fida, vertel dieselfde storie en voeg by dat die patrairg Eber (’n voorvader van Abraham) toegelaat is om die oorspronklike taal (in dié geval Hebreeus) te behou omdat hy nie aan die bou van die toring wou deelneem nie.
Nimrod word kortliks genoem in die Boek van Mormon: "(en die naam van die vallei was Nimrod, genoem na die sterk jagter)".
Oruro
Oruro is 'n stad in Bolivië‎ met 'n bevolking van 240 966. Die stad is op 1 November 1606 deur Spanjaarde onder Don Manuel Castro de Padilla gestig.
A.P. Smit
Ds. Abraham Petrus Smit (distrik Redelinghuys, 12 Oktober 1909 – 11 Maart 1979) was 'n predikant in die Nederduitse Gereformeerde Kerk, geskiedskrywer en die derde argivaris van die Kaapse Kerk.
Agtergrond
Smit het skoolgegaan op die twee dorpe in die omgewing van sy geboorteplek, Redelinghuys en Piketberg. Hy was die seun van 'n onderwyser. In sy huis en vader se skool het die Here voorrang gekry. Sy vader het dikwels dié waarheid aan sy kinders voorgehou: "Onthou, God het 'n plan vir en met elke mens se lewe, vind (biddend) uit wat dit is, en wees daaraan gehoorsaam; dan sal jou beroepskeuse jou nooit berou nie!"